и Бразилия се основават само на едно или две дружества и поради това могат да са повлияни от случайни фактори (като продажби на маркови продукти), докато данните за Тайланд се базират на средните стойности от 8 дружества. Ето защо CCCLA заяви, че следва да се избере Тайланд.
 (138)
 От друга страна, заявителят изказа твърдението, че Бразилия следва да се използва за представителна държава. Той изтъкна, че две от осемте набелязани от Комисията тайландски дружества не са произвеждали продукта, предмет на прегледа, и че няма скорошни финансови данни, които да са достъпни за Тайланд. Заявителят посочи също така, че при първоначалното разследване един тайландски производител не можа да представи достатъчно подробни данни. Заявителят изтъкна също така, че ПОАР и печалбата на бразилския производител, предложен в искането за преглед, в по-голяма степен отговарят на ПОАР на производителите от Съюза и на печалбата, която са очаквали да достигнат при липса на дъмпингов внос. Заявителят отбеляза също така, че средните стойности на ПОАР и печалбата на тайландските производители са твърде ниски и че за двама от тях съобщените нива на печалбата са под тези на целевата печалба, установена при първоначалното разследване. Заявителят изтъкна, че предложеният от него бразилски производител, е бил в състояние да подготви и представи исканата информация за разходите.
 (139)
 В отговор на тези твърдения Комисията отбеляза, че самите разлики в средните цени на вноса не означават, че данните не са надеждни. Доколкото количествата на вноса на производствените фактори са достатъчно представителни и няма други специфични обстоятелства, поради които те да не са представителни или подходящи, не е налице обективна причина да се изключат те или която и да е от предложените държави. Що се отнася до нивото на класификация, Комисията се стреми да използва възможно най-подходящото и подробно ниво въз основа на наличната по досието информация. Досега китайските производители износители представяха китайските кодове от 8 цифри, които в повечето случаи съответстваха на кода от 6 цифри по ХС, тъй като последните две цифри бяха „00“. Когато беше възможно, Комисията установи и използва еквивалентните кодове от 8 цифри в номенклатурата на представителната държава. При липсата на конкретно искане или производствен фактор Комисията използва данните, както е разяснено по-подробно в съображение 155 по-долу.
 (140)
 Освен това фактът, че финансовите данни (като ПОАР и печалба) за Тайланд се основаваха на повече дружества, отколкото тези на другите две държави, сам по себе си не означава, че те са по-надеждни. При всяко положение в основния регламент се изискват „съответни данни“, до които има „лесен достъп“, без да се уточнява, че това следва да е най-големият набор от данни. Освен това наличието на одитирани отчети от турското дружество дава възможност на Комисията да изключи от финансовите данни въздействието на извънредните събития или дейности, ако е приложимо. Това не може да се каже за дружествата от другите две държави. Така най-подробните налични данни бяха за турското дружество. Въз основа на гореизложеното твърденията на CCCLA бяха отхвърлени.
 (141)
 По отношение на твърдението на заявителя във връзка с нивото на ПОАР и печалбата на бразилския производител Комисията отбеляза, че въпросът